Folketing
2010-01-28

Jeg kender ikke de dokumenter, som hr. Niels Helveg Petersen har, men jeg har kendskab til lovgivningen, som den er skrevet og forelagt for mig. Hvis man er ansat i et internationalt luftfartsselskab med hovedsæde i Danmark, og hvis man har bopæl i henholdsvis Frankrig og Spanien, vil man være skattepligtig til Danmark. Det er situationen for de piloter, der har rettet henvendelse, og for de henvendelser, som jeg har set. De var bosiddende i henholdsvis Frankrig og Spanien og i 2006 og fremefter ansat i et selskab med hovedsæde i Danmark. Derfor holder jeg mig til lovgivningen, som er vedtaget i Folketinget. Og derfor afviser jeg det forslag, der ligger her.